Кристина Штюрмер

**Кристина Штюрмер** (нем. Christina Stürmer, 9 июнь 1982 йыл, Линц, Үрге Австрия) — Австрия йырсыһы, поп-рок жанрында йырлай. Австралияла иң популяр йырсыларҙың береһе һанала: дисктарының дөйөм һатылыу һаны миллион ярым дана иҫәпләнә.

## Карьераһы

### Карьераһының башы
13 йәшендә Кристина Штюрмер балаларҙың биг-бэнд составында саксофонда уйнай, бынан тыш флейтала уйнай. 1998 йылдан инглиз йырҙарын башҡарған «Скотти» төркөмөндә сығыш яһай. Һуңынан *[[Sulumelina]]* А- капеллаһы-төркөмөндә ҡатнаша Гимназияны ҡалдырып, Amadeus китап селтәрендә эшләүгә уҡый.

2003 йылда ORF каналында *Starmania* кастинг-шоуында ҡатнаша, унда башлыса америка хиттарын, атап әйткәндә, *Piece of My Heart* и *I’m Gonna Getcha Good* йырҙарын башҡара. Sportfreunde Stiller төркөмөнөң *Ein Kompliment* йыры менән сығыш яһап, икенсе урын яулай

Тиҙҙән шоуҙа ҡатнашҡандан һуң, үҙенең беренсе — *Ich Lebe* йырын сығара, ул туғыҙ аҙна австрия хит-парады түбәһендә тора. Бынан һуң *Mama Ana Ahabak* синглы килә (был ғәрәп телендә «әсәй, мин һине яратам» тигәнде аңлата), йыр Ираҡ һуғышы ҡорбандарына арнала. Был сингл тағы ла хит-парадтың түбәһендә туғыҙ аҙна буйы тора. Бер нисә аҙна хит-парад түбәһен *Freier Fall* альбомы ла яулай. 2003 йылдың көҙөндә Кристина Штюрмер Австрия буйынса турнеға юлла.

2004 йылдың майында Vevendi студияһы *Soll das wirklich alles sein* альбомын сығара. Көҙгөлөккө *Wirklich-Alles!* турынан килгән материалдары DVD дискыһына тупалана.

Ҡайһы бер композицияларын Кристина Штюрмер *Ungeschminkt* клубы турынан күрһәтә

### Германияла танылыуы
Штюрмер һәм уның менеджерҙары Адреас Штрайт һәм Бернард Ренгелшаузен немец баҙарына сығыуға әҙерләнә. *Vorbei* синглы Германияла 2004 йылда сыға, әммә көтөлгән ҙур уңышҡа өлгәшмәй. 2005 йылддың 25 апрелендә яңынан эшкәртелгән *Ich lebe* синглы сыға, ул немец хит-парадында дүртенсе урынды ала.

Киләһе *Weiss Schwarz* альбомы (2005 йылдың июнендә Германия һәм Швейцарияла сығарыла) немец хит-парадында өсөнсө урын яулай һәм бер йылдан ашыу иң яҡшы егерме рәтендә була

Австрияла сығарылған күп кенә йырҙары яңынан эшкәртелә. Улар араһында альбомдарынан йырҙар, шулай уҡ *Engel fliegen einsam*, *Mama Ana Ahabak* һәм *Immer an euch geglaubt*. синглдары бар.

2005 йыл аҙағында Кристина Штюрмер төркөмө Германия һәм Швейцария буйлап турне ойоштора. *Schwarz-Weiss* турнеһы барышында яҡынса ҡырҡ концерт үткәрелә, уларҙың күбеһе, тамашасының күп булыуы арҡаһында эре майҙансыҡҡа күсереүҙе талап итә. 2006 йыл башында Кристина Штюрмер Dorfdisko һәм AK4711 төркөмдәре менән ярышып, *Jägermeister Rock:Liga* конкурсында ҡатнаша.

### Киләһе карьераһы
2006 йылдың апрелендә Кристина Штюрмер Австрияға әйләнеп ҡайта, *Genug Nie* синглын сығара, ул хит-парадтың беренсе урынында була.

Кристина Штюрмер Гензерндорфта Ö3 ойошторған ташҡын ҡорбандарына ярҙам итеүсе хәйриә концертында ҡатнаша.

Кристина Штюрмер рекламала әүҙем ҡатнаша, мәҫәлән, Mcdonald ' s селтәрендә һәм Австрияның «Eskimo» туңдырмаһын рекламалауҙа ҡатнаша. Күп кенә рекламаларҙа *Nie Genug* (немец теленән  — «никогда не достаточно») йыры ҡулланыла, ул шулай уҡ Всё, что имеет значение сериалының төп музыкаль мотивы булып тора.

2006 йылда сыҡҡан *Lebe lauter* альбомы австрия, шулай уҡ немец хит-парадтарында беренсе урынды яулай.

2008 йылда Кристина Штюрмер үҙ менеджментының командаһын алмаштыра.

Тиҙҙән *Laut-Los* альбомы сыға. Был альбомдан *Orchester in mir* йырын Ясмир Вагнер яҙа. Евро-2008 өсөн *Fieber* йырының стадион версияһы әҙерләнә, ул Австрия-Нидерланд уйындарында күрһәтелә.

2009 йылғы *In dieser Stadt* альбомы австрия хит-парадында беренсе урынды биләй, әммә башҡа немец телендә һөйләшеүсе илдәрҙең биш иң яҡшы рәтенә инмәй. Матбуғат быны уңышһыҙлыҡ тип ҡабул итә. Бынан һуң ҡабаттан менеджмент үҙгәрә.

2010 йылда *Nahaufnahme* альбомы платина статусын ала, әммә Австрия чарттарында беренсе урынға сыға алмай.

Һуңғы йылдар йыры булып *Mehr als perfekt* һәм *Wir leben den Moment* синглдары, шулай уҡ меланхолик *Wenn die Welt untergeht* тора.

## Ижады үҙенсәлектәре
Музыкаль карьераһы башында Кристина Штюрмер жанрҙарҙың ярайһы уҡ киң спектрында эшләй: поп-шлягерҙан алып альтернатив рокҡа тиклем. Ваҡыт үтеү менән уның стиле немец рогына ориентирлана. Уның бишенсе — *Lebe lauter* альбомынан һуң Штюрмерҙың ижадын *Juli, Echt* һәм *Silbermond* төркөмдәре менән бер рәткә ҡуялар.

*Starmania* (2003) ҡатнашҡандан һуң Кристина Штюрмер тик немец телендә йырлай. Райнхард Фендрихтың *Weus’d a Herz hast wia a Bergwerk* йырын автрия диалектында Штюрмер 2010 йылдың сентябрендә немец ZDF телеканалында Volle Kanne шоуында йырлай.

Йырҙарының темалары мөхәббәт, партнерлыҡ, алкоголь һәм наркотиктар, шулай уҡ властарға, һуғышҡа мәнәсәбәт, мәңгелек тормош һәм үлем мәсьәләләренә ҡағыла.

Кристина Штюрмер тормошто яратыусанлығы һәм тәбиғилиге менән айырыла. Уны матбуғатта йыш ҡына Аврил Лавин менән сағыштыралар.

Йырҙарының күп өлөшө сит композиторҙар һәм йырсы-шағирҙар тарафынан яҙылған, төркөм ағзаһы Оливер Варга шулай уҡ композитор сифатында ҡатнаша.

## Төркөм
Кристина Штюрмер төркөмөндә ҡатнашыусылар:

Файл:Christina Stürmer & Band, Oliver Varga, Donauinselfest 2009.jpg|Oliver Varga — гитарасы (Австрия)
Файл:Christina Stürmer & Band, Klaus Pérez-Salado, Donauinselfest 2009.jpg|Klaus Pérez-Salado — ударник (Испания)
Файл:Mathias_Simoner.JPG|Mathias Simoner (2009)

Файл:EURO2008 Christina STÜRMER Hartmut KAMM.jpg|Hartmut Kamm — аккордеонсы, гитарасы, клавшиник (2009 йылға тиклем)
Файл:Christina Stürmer & Band, Gwenael Damman, Donauinselfest 2009.jpg|Gwenael Damman — бас-гитарасы ( 2012 йылға тиклем) (Франция)


## Ижтимағи эшмәкәрлеге

Кристина Штюрмер төрлө социаль проекттарҙа ҡатнаша. Mcdonald ' s селтәре тарафынан үткәрелгән яман шеш менән яфаланған балаларға ярҙам программаһын һәм *www.deine-stimme-gegen-armut.de* ( «фәҡирлеккә ҡаршы һинең тауышың») акцияһын хуплай; урта немец балалар хосписы «илсеһе» булып тора, уның мәнфәғәтендә хәйриә концерттары үткәрә; тәбиғәтте һаҡлау акцияларында ҡатнаша, атап әйткәндә, *Max* журналы фотосессияһында ҡатнаша; күп тапҡыр ORF тарафынан үткәрелгән *Licht ins Dunkel* хәйриә йыйыуҙарында ҡатнаша. Кристина Штюрмер һәм төркөм үпкә гипертензияһы менән яфаланғандарға ярҙам итеү өсөн хәйриә концертында ҡатнаша.

## Сәйәсәт
2003 йылда һайлау кампанияһы барышында партиялар халыҡ Австрия, брошюра ла уның фотоһүрәте ҡулланырға рөхсәт һорап йырсы б2003 йылда һайлау кампанияһы барышында Австрия халыҡ партияһы йырсынан рәхсәт һорап тормайынса брошюраларҙа уның фотоһүрәтен ҡуллана. Ошоға бәйле интервьюһында Кристина Штюрмер, был партия өсөн тауыш бирмәйәсәген аңлата, әммә ул бер ниндәй ҙә сара күрмәй. Шуның менән бергә 2006 йылда Парламент һайлауҙары барышында партия канцлер Вольфганг Шюсселгә арналған йәштәргә йөүнәлтелгән брошюраларында ҡабаттан йырсының фотоһүрәтен ҡуллана. Был юлы йырсы яғынан адвокат йәлеп ителә

## Шәхси тормошо
Матбуғатта Кристина Штюрмерҙың төркөм гитарасаһы Оливер Варга менән мөнәсәбәттәре тураһында имеш-мимештәр барлыҡҡа килә

## Дискография

### Альбомдары
* *Freier Fall (Свободное падение)* (2003) #1 Австрия (Австрия: 4× Платиновый)
* *Soll das wirklich alles sein? (Это и вправду всё?)* (2004) #1 Австрия (Австрия: 3× Платиновый)
* *Schwarz Weiss (Чёрно-белое)* (2005) #3 Германия, #12 Швейцария (Германия: 2× Платиновый, Швейцария: Золотой)
* *Lebe Lauter (Живи громче)* (2006) #1 Германия, #6 Швейцария, #1 Австрия (Австрия: 2× Платиновый, Швейцария: Золотой)
* *laut-Los (Беззвучно или Громче, погнали! (игра слов))* (2008) #1 Австрия, #9 Германия, #13 Швейцария (Австрия: Платиновый)
* *In dieser Stadt (В этом городе) * (2009)
* *Nahaufnahme (Крупный план)* (2010) (Австрия: Платиновый)
* *Ich hör auf mein Herz (Я слушаюсь своего сердца)* (2013)
* *Seite an Seite (Бок о бок)* (2016)

#### Сығыш альбомдары

### Синглдары

## Сығанаҡтар
* Christina Stürmer // Википедия на немецком языке (лицензия GFDL)./ Перевод на русский язык с версии 9238401

## Иҫкәрмәләр

## Һылтанмалар
* Официальный сайт
* Видеоканал Christina Stürmer на YouTube
* Видеоканал Christina & Band Musik на YouTube
* Christina Stürmer (англ.) на сайте MusicBrainz
* Интервью Кристины Штюрмер для российско-немецкого молодёжного портала To4ka-Treff